Kazarovo

Kazarovo (; ) estas mikrodistrikto (kvartalo) de Tjumeno, eksa vilaĝo en Tjumena distrikto (Tjumena provinco, Rusio). Antaŭe ĝi nomiĝis Kazarov-Jurtoj (). Loĝantoj origine estis siberiaj tataroj.

 Geografio 
Norde Kazarovo limas al ĉirkaŭurba ŝoseo, norde al somerdoma kooperativo Stepnoje, nordoriente al mikrodistrikto Melioratorov, oriente al SNT Berjozka, Kalinka, Jubilej, sudoriente al SNT Energetik, Neftjanik, sude al lago Krivoje, rivero Kazarovka kaj mikrodistrikto Neftjanikov. Komence de la 1860-aj jaroj apudaj akvejoj nomiĝis lago Kamiŝ (, do Scirpo) kaj trafluejo de lago Litovskoje (, do Litova).

 Loĝantaro 

En 2002 plejparto de la loĝantoj estis tataroj (77%).

 Historio 

Komence de la 1860-aj jaroj tie estis 49 kortoj, en kiuj loĝis 149 viroj kaj 121 inoj. Vilaĝanoj kultivis 50 desjatinojn (54,6 hektarojn) da grenaj kampoj, havis 90 ĉevalojn, 90 bovinojn, 120 ŝafojn, sed ne havis kaprojn, nek porkojn. Lokanoj okupiĝis pri eta komerco, vendante lanugon ĝis po 300 rublojn jare, transportado de negocistaj varoj, kaptado kaj vendado de fiŝoj, kolektado de usko vendata po 40 ĝis 70 kopekojn kontraŭ plenĉaro, faris baston el kiu ili faris ŝnurojn, kolektadis salikajn ŝelojn por ledfabrikoj. Uloj malsukcesaj pri tiaj aferoj, dungiĝis al ŝipoj ricevante 10 ĝis 25 rublojn somere.

 Vidu ankaŭ 
 Nov-Jurtoj (Tjumeno)

 Referencoj 

Kategorio:Kvartaloj de Tjumeno
Kategorio:Eksaj vilaĝoj de Tjumena distrikto
Kategorio:Siberiaj tataroj